Río Grande de Santiago

Río Grande de Santiago er ei elv i delstatene Jalisco og Nayarit i Mexico. Den er 562 km lang, men medregnet tilløpselva Lerma er den 1281 km, og er dermed Mexicos nest lengste elv, etter grenseelva mot USA, Rio Grande. Elva drenerer et nedbørfelt på 76 400 km².Sistema nacional de Información Estadística y Geográfica. «Vertiente y principales ríos - longitud - periodo de observación - 2004 - nacional». Disponible en: .

Elva begynner i Chapalasjøen, 1524 meter over havet, og renner mot nordvest gjennom Sierra Madre Occidental. De største sideelvene er Río Verde, Juchipila, Huaynamota og Bolaños. Den renner ut på lavlandet ved kysten og munner ut i Stillehavet 16 km nordvest for San Blas i Nayarit.

Med sin store fallhøyde og høye vannføring har Río Grande de Santiago et stort kraftpotensiale, og det er bygget en rekke vannkraftverk langs elva. Aguamilpa-demningen som ble bygget i 1997 dannet et reservoar som dekte en stor del av territoriet til kommunen El Nayar i Nayarit.

 Referanser 

 Eksterne lenker 


Kategori:Elver i Mexico
Kategori:Jaliscos geografi
Kategori:Nayarits geografi